**Grønlands Selvstyres bekendtgørelse nr. x af xx 2023 om skattepligtige med pligt til løbende indgivelse af transfer pricing dokumentation**

I medfør § 36 b, stk. 2 og § 109 i landstingslov om indkomstskat, som senest ændret ved Inatsisartutlov nr. 30 af 25. november 2022, fastsættes:

**§ 1.**  Skattepligtige, der alene eller sammen med koncernforbundne virksomheder ligger over de grænseværdier, som fastsat i § 36 b, stk. 4, i landstingslov om indkomstskat, og som i indkomståret har kontrollerede transaktioner i et omfang, der overstiger de i bilag 1 angivne grænseværdier, skal indgive skriftlig transfer pricing dokumentationen for det pågældende indkomstår til skatteforvaltningen senest 60 dage efter selvangivelsesfristen. Opgørelsen af om grænseværdierne i bilag 1 er oversteget foretages på baggrund af oplysningsskemaet (S40) og de summerede medianværdier af de af den skattepligtige anførte intervaller for transaktioner, grupperet som anført i bilag 1.

*Stk. 2.* Skatteforvaltningen kan efter den skattepligtiges anmodning forlænge fristen efter stk. 1, hvis særlige forhold taler herfor.

*Stk. 3.*  Bestemmelsen i stk. 1, gælder også for skattepligtige, der alene skal udarbejde den skriftlige dokumentation for kontrollede transaktioner, der er omfattet af § 36 b, stk. 4, nr. 1-3.

**§ 2.** Manglende rettidig indgivelse af den skriftlige dokumentation efter § 1, stk. 1, kan udløse foranstaltninger i form af bøder.

**§ 3.** Bekendtgørelsen træder i kraft den x. xx 2023. Bekendtgørelsen har virkning for indkomståret 2023 og senere indkomstår.

*Grønlands Selvstyre den, x. xx. 2023.*

Medlem af Naalakkersuisut

/

Departementschef

**Bilag 1**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Indkomstår**  **Transaktionsart**  **gruppering** | | **2023** | **2024** | **2025** | **2026** | **2028** | **2029** | **2030**  **og frem** |
| 10  11  12  13  14  15 | Salg af varer og andre omsætningsaktiver  Køb af varer og andre omsætningsaktiver  Indtægter ved serviceydelser, herunder management fees, og fordelte omkostninger  Udgifter til serviceydelser, herunder management fees, og fordelte omkostninger  Leje- og leasingindtægter  Leje- og leasingudgifter | Transaktioner  >500 mio. kr. | > 250 mio. kr. | > 100 mio. kr. | > 25 mio. kr. | >5 mio. kr. | > 1. mio. kr. | > 0. kr. |
| 16  17 | Indtægter hidrørende fra immaterielle aktiver  Udgifter hidrørende fra immaterielle aktiver | Transaktioner  >500 mio. kr. | > 250 mio. kr. | > 100 mio. kr. | >25 mio. kr. | >5 mio. kr. | > 1. mio. kr. | > 0. kr. |
| 18  19  20  21  22  23 | Finansieringsindtægter  Finansieringsudgifter  Modtagne tilskud, herunder eftergivelse af lån  Ydede tilskud, herunder eftergivelse af lån  Andre indtægter  Andre udgifter | Transaktioner  >500 mio. kr. | > 250 mio. kr. | > 100 mio. kr. | >25 mio. kr. | >5 mio. kr. | > 1. mio. kr. | > 0. kr. |
| 24  25  26  27  28  29  30  31  32  33  34  35 | Salg af immaterielle aktiver  Køb af immaterielle aktiver  Salg af materielle anlægsaktiver  Køb af materielle anlægsaktiver  Salg af kapitalandele i tilknyttede virksomheder  Køb af kapitalandele i tilknyttede virksomheder  Salg af finansielle anlægsaktiver i øvrigt  Køb af finansielle anlægsaktiver i øvrigt  Lån fra juridiske eller fysiske personer (max. i indkomståret)  Lån til juridiske eller fysiske personer (max. i indkomståret)  Anden ydet finansiering, herunder finansielle kontrakter  Andet modtaget finansiering, herunder finansielle kontrakter | Transaktioner  >500 mio. kr. | > 250 mio. kr. | > 100 mio. kr. | >25 mio. kr. | > 5 mio. kr. | > 1. mio. kr. | > 0. kr. |

**Vejledning:**

Opgørelsen foretages på baggrund af S40-skemaet og de anførte intervaller. Transaktionsarterne er grupperet (10-15, 16-17, 18-23 og 24-35) og medianværdien af flere transaktionsarter lægges sammen indenfor hver gruppering. Kravet er opfyldt, hvis den summerende medianværdi af transaktionsarterne i 1 af grupperingerne overstiger den grænseværdi, der gælder for indkomståret. Dette opgøres som:

Antal 1’ere x 0,5 + antal 2’ere x 3 + antal 3’ere x 15 [osv.]. = summen af medianværdierne.

|  |  |  |  |  |
| --- | --- | --- | --- | --- |
|  | | | | |
| **Transaktionsinterval i S40** |  |  |  | **medianværdi** |
| 1 = (0 kr. – 1 mio. kr.) | hvor | 1 | er lig | 0,5 |
| 2 = (>1 mio.kr. – 5 mio. kr.) | hvor | 2 | er lig | 3 |
| 3 = (>5 mio.kr. – 25 mio. kr.) | hvor | 3 | er lig | 15 |
| 4 = (>25 mio.kr. – 100 mio. kr.) | hvor | 4 | er lig | 62,5 |
| 5 = (>100 mio.kr. – 250 mio. kr.) | hvor | 5 | er lig | 175 |
| 6 = (>250 mio.kr. – 500 mio. kr.) | hvor | 6 | er lig | 375 |

**Eksempel:** Skattepligtig A har for indkomståret 2024 i S40 anført følgende transaktioner med kontrollede parter:

Transaktioner Interval

10 Salg af varer og andre omsætningsaktiver ”4”

11 Køb af varer og andre omsætningsaktiver ”4”

12 Indtægter ved serviceydelser, herunder management fees, og fordelte omkostninger ”3”

15 Leje- og leasingudgifter ”5”

24 Salg af immaterielle aktiver ”3”

Felterne 10, 11, 12 og 15 er grupperet sammen. Den summerende medianværdi af transaktionsarterne udgør (2 x 62,5 + 1 x 15 + 1 x 175 = ) 315. ”24 Salg af immaterielle aktiver” indgår ikke i grupperingen og medregnes ikke. Grænseværdien for indkomståret 2024 er derfor oversteget, og den skattepligtig skal indgive den skriftlige dokumentation for alle transaktioner senest 60 dage efter selvangivelsesfristen.